ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.64**

din 27.09.2017

**privind aprobarea volumului de masă lemnoasă ce urmează a fi recoltat în anul 2018 din pădurea şi păşunea împădurită proprietatea comunei Archiş, aflate în administrarea Regiei Publice Locale Ocol Silvic ,,Dumbrava”**

 Consiliul Local al comunei Archiş , întrunit în şedinţă ordinară de lucru în data de 27.09.2017, ora 1100 , fiind prezenţi un număr de 8 consilieri din totalul de 11 ,

 ***AVÂND ÎN VEDERE :***

 Proiectul de hotărâre inițiat de d-l viceprimar şi avizat de comisia de specialitate a Consiliului Local.

 HCL nr.57/28.12.2007 de asociere a comunelor Archiş, Apateu, Beliu, Craiva, Cărand, Hăşmaş, de constituire a Regiei Publice Locale Ocol Silvic ,,Dumbrava” ;

 Prevederile OUG nr.109/2011 privind guvernanţa corporativă a întreprinderilor publice;

 Prevederile art.19, art.59 din Legea nr.46/2008, republicată, privind Codul Silvic, actualizat ;

 Prevederile art.6 alin.(1) din HG nr.617/2016, Hotărâre pentru aprobarea Regulamentului de valorificare a masei lemnoase din fondul forestier proprietate publică;

 Prevederile art. 36 alin.2 lit.(a) din Legea nr. 215/2001, legea administraţiei publice locale, republicată, cu modificările şi completările ulterioare ,

 Adresele cu nr.1704 din 04.09.2017 a R.P.L. Ocol Silvic ,,Dumbrava” RA.

 Votul ,, pentru ” a 7 consilieri, 1- conflict de interese.

 În temeiul art.45 alin(1) din Legea nr.215/2001 republicată, Legea Administrației Publice Locale

 **HOTĂRĂȘTE:**

 **Art.1.** Se aprobă volumul de 5200 mc masă lemnoasă ce urmează a fi recoltat în anul 2018 din fondul forestier proprietatea publică a comunei Archiş.

 **Art.2.** Cu punerea în aplicare a prevederilor prezentei hotărâri se încredinţează conducerea Regiei Publice Locale Ocol Silvic ,,Dumbrava” .

  **Art.3. *Prezenta hotărâre se comunică:***

* Instituției Prefectului – județul Arad ,
* R.P.L.. Ocol Silvic ,,Dumbrava” R.A.,
* Se afișează la panoul publicitar,
* Se anexează la dosarele de ședință.

 PREȘEDINTE DE ȘEDINȚĂ SECRETAR

 DEN-VASILE BOCIORT GHEORGHE-FLORIN ANTA